Pühapäeval on Pärnus Eliisabeti kirikus esimese advendi jumalateenistus, selle järgneb rongkäik kirikust Keskpargi jõulukuuse juurde.    Jumalateenistus, kus lauldakse kaunemaid jõululaule, algab kell 14.30.    Keskpargis tähistatakse advendiaja algust kell 16.00. Laulab segakoor Endla, kõnelevad Eliisabeti kiriku õpetaja Enn Auksmann ja Pärnu abilinnapea Jane Mets, süüdatakse tuleskulptuur, esinevad tantsukooli Waf Dance õpilased.